
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 830 

26 Σεπτεμβρίου 2002 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Καθορισμός ορίων του παραδοσιακού οικισμού Όλυμπος 
της νήσου Καρπάθου του Νομού Δωδεκανήσου, ειδι¬ 
κών όρων και περιορισμών δόμησης και θέσπιση ζώ¬ 
νης προστασίας αυτού. 1 

ΑΠΟΦΑΣΕΙΣ 

Καθορισμός ειδικών όρων και περιορισμών δόμησης σε 
διατηρητέο κτήριο, που βρίσκεται εντός του εγκεκρι¬ 
μένου ρυμοτομικού σχεδίου Αθηνών. 2 


ΔΙΑΤΑΓΜΑΤΑ 


(ΐ) 

Καθορισμός ορίων του παραδοσιακού οικισμού Όλυμπος 
της νήσου Καρπάθου του Νομού Δωδεκανήσου, ειδικών 
όρων και περιορισμών δόμησης και θέσπιση ζώνης προ¬ 
στασίας αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 3 παρ. 1 εδ. α' και β' του Ν. 
2831/2000 «Τροποποίηση των διατάξεων του Ν. 1577/ 1985, 
ΓΟΚ, και άλλες πολεοδομικές διατάξεις» (ΦΕΚ 140 Α'). 

2) Τις διατάξεις του άρθρου 25 παρ. 9β του Ν. 2508/ 
1997 «Βιώσιμη οικιστική ανάπτυξη πόλεων και οικισμών της 
χώρας και άλλες διατάξεις» (ΦΕΚ 124/Α'). 

3) Τις διατάξεις του Π.Δ. 1/1986 «Καθορισμός αρμοδιοτή¬ 
των του Υπουργείου Αιγαίου (ΦΕΚ 158Α'), όπως ισχύει και ει¬ 
δικότερα του εδ. αα της περ. ζ' της παρ. 3 του άρθρου 2 αυ¬ 
τό, καθώς και τις διατάξεις του Π.Δ. 326/2000 «Συμπλήρωση 
του Π.Δ. 1/ 1986 περί του καθορισμού αρμοδιοτήτων του 
Υπουργείου Αιγαίου» (ΦΕΚ Α'267/8.12.2000). 

4) Τις διατάξεις του Π.Δ. 47/2001 «Τροποποίηση - συμπλή¬ 
ρωση του Π.Δ. 327/1988» (ΦΕΚΑ'33/22.2.2001). 

5) Τις διατάξεις του Π.Δ. 110/ 2001 «Οργανισμός του 
Υπουργείου Αιγαίου» (ΦΕΚ 101 Α'/22.5.2001). 

6) Τις διατάξεις της ΥΑ ΔΔΟ/Φ. 101.22/4724/8.5.2000 «Τρο¬ 
ποποίηση απόφασης μεταβίβασης αρμοδιοτήτων του 
Υπουργείου Αιγαίου» (ΦΕΚ 651/Β722.5.2000). 

7) Τις διατάξεις του άρθρου 29Ατου Ν. 1558/1985 «Κυβέρ¬ 
νηση και Κυβερνητικά Όργανα» που προστέθηκε στο νόμο 


αυτό με το άρθρο 27 του Ν. 2081/1992 (ΦΕΚ 154/Α7 
10.9.1992), όπως αντικαταστάθηκε με την παρ. 2α του άρ¬ 
θρου Ιτου Ν.2469/1997 (ΦΕΚ38/Α/14.3.1997). 

8) Τα στοιχεία του ερευνητικού προγράμματος που εκπο¬ 
νήθηκε από το Τμήμα Αρχιτεκτόνων του Πανεπιστημίου Πα- 
τρών. 

9) Το ΔΠ Ε/16372/28.12.2001 διαβιβαστικό έγγραφο της Δι¬ 
εύθυνσης Περιβάλλοντος, Τμήμα Παραδοσιακών Οικισμών 
του Υπουργείου Αιγαίου προς το Κοινοτικό Συμβούλιο της 
Κοινότητας Ολύμπου Καρπάθου και το γεγονός ότι η προθε¬ 
σμία του άρθρου 3 παρ. 1 Β.Ν. 2831/2000 παρήλθε άπρακτη. 

10) Τιςαπό 6.12.2001 και 13.12.2001 αιτιολογικές εκθέσεις 
- εισηγήσεις της Διεύθυνσης Περιβάλλοντος Υπουργείου Αι¬ 
γαίου. 

11) Τα6/12.12.2001 και 3/19.4.2002 Πρακτικά του Συμβου¬ 
λίου Χωροταξίας Οικισμού και Περιβάλλοντος του Υπουργεί¬ 
ου Αιγαίου. 

12) Την 6/3/19.8.1987 γνωμοδότηση του Συμβουλίου ΧΟΠ 
του Νομού Δωδεκανήσου και την υπ' αριθμ. 54/1987 απόφα¬ 
ση του Κοινοτικού Συμβουλίου Ολύμπου για την οριοθέτηση 
του οικισμού, όπως αυτές μνημονεύονται στις παραγράφους 
5 και 6του προοιμίου της ΧΟΠ/ΕΠΑ 392/28.8.1987 απόφασης 
του Νομάρχη Δωδεκανήσου. 

13) Το γεγονός ότι από τις διατάξεις του παρόντος δεν προ- 
καλείται δαπάνη εις βάρος του τακτικού προϋπολογισμού για 
το τρέχον και τα επόμενα οικονομικά έτη. 

14) Την 396/2002 γνωμοδότηση του Συμβουλίου της Επι¬ 
κράτειας, μετά από πρόταση του Υπουργού Αιγαίου, αποφα¬ 
σίζουμε: 

Άρθρο 1 

1. Καθορίζονται τα όρια του παραδοσιακού οικισμού Όλυ¬ 
μπος του Δήμου Καρπάθου του Ν. Δωδεκανήσου, όπως αυτά 
φαίνονται στο συνοδευτικό του παρόντος τοπογραφικό σχε¬ 
διάγραμμα σε κλίμακα 1:5000, όπως αυτό δημοσιεύθηκε με 
την ΧΟΠ/ΕΠΑ/392/28.8.1987 (ΦΕΚ 895 Δ'/17.9.1987). 

2. Καθορίζονται ειδικοί όροι και περιορισμοί δόμησης στον 
χαρακτηρισμένο με το από 19.10.1978 Π.Δ. (ΦΕΚ 594 
Δ'/13.11.1978) ως παραδοσιακό οικισμό Όλυμπος του Δήμου 
Καρπάθου του Νομού Δωδεκανήσου σύμφωνα με τα οριζό¬ 
μενα στις ακόλουθες διατάξεις. 

3. Στον οικισμό ισχύουν οι αρτιότητες και οι όροι δόμησης 
του από 19.10.1978 Π.Δ/τος. 

Άρθρο 2 

Α. Η τοποθέτηση του κτιρίου μέσα στο οικόπεδο γίνεται 
σύμφωνα μετά ακόλουθα κριτήρια: 

(α) να μη βλάπτεται ο διαμορφωμένος πολεοδομικός ιστός 
του οικισμού 

(β) ναπροστατεύεταιηθέατων κοινοχρήστων χώρων (δρό¬ 
μους, πλατείες) του οικισμού. 

(γ) να εξασφαλίζεται η πανοραμική θέα από τις κοινοτικές 
οδούς του οικισμού. 

(δ) να προστατεύεται η θέατων όμορων οικοπέδων και κτιρίων. 

(ε) να μη παρεμποδίζεται ο φυσικός φωτισμός-αερισμός 
των χώρων υφισταμένων κτιρίων στα όμορα οικόπεδα, από 
την ανέγερση της νέας οικοδομής ή προσθήκης. 

Απαραίτητη είναι η φωτογραφική αποτύπωση των όμορων 
κτισμάτων και των κτισμάτωντης έναντι πλευράς της οδού. 

Β. Κατά την τοποθέτηση των κτιρίων τηρείται η συνέχεια 
της υφιστάμενης από τις διατάξεις οικοδομικής γραμμής. Ει¬ 
δικότερα: 

1. Σε οδούς με συνεχή μέτωπα κτιρίων, στο πυκνοδομημέ- 
νο τμήμα του οικισμού, η όψη του νέου κτηρίου συμπληρώ¬ 
νει το μέτωπο των διπλανών υφισταμένων οικοδομών επί της 
διαμορφωμένης οικοδομικής γραμμής. 

2. Σε οδούς όπου οι υφιστάμενες οικοδομές δεν διαμορ¬ 
φώνουν συνεχή μέτωπα, αλλά η υφιστάμενη κατάσταση έχει 
δημιουργήσει κανόνα ως προς τη θέση της γραμμής δόμη¬ 
σης των κτιρίων, το νέο κτίριο μπορεί νατοποθετηθεί στη δια¬ 
μορφωμένη οικοδομική γραμμή, και σε απόσταση από τα 
πλάγια όρια του οικοπέδου ίση ή μεγαλύτερη από το Δ. 

Γ. Σε οικόπεδα του οικισμού, τα οποία εφάπτονται, έστω και 
μερικώς, με χείμαρρο ή ρέμα, τα κτίρια τοποθετούνται σε 
απόσταση από το όριο του οικοπέδου με το χείμαρρο ή το ρέ¬ 
μα σύμφωνα με τα προβλεπόμενα από τον Κτιριοδομικό Κα¬ 
νονισμό (άρθρο 349του Π.Δ. της 14.7.1999, «Κώδικας Βασι¬ 
κής Πολεοδομικής Νομοθεσίας» Δ' 580/27.7.1999) ως προς 
την απόσταση των κατασκευών από ρέματα ή χείμαρρους. 
Ήτοι ΙΟ.ΟΟμ. όταν υπάρχει και 20.00μ. όταν δεν υπάρχει 
οριοθέτηση αντίστοιχα. 

Δ. Τα αρμόδια, σύμφωνα με τις ισχύουσες διατάξεις, όρ¬ 
γανα του Υπουργείου Αιγαίου εγκρίνουν την θέση του κτιρί¬ 
ου μέσα στο οικόπεδο και δύνανται να επιβάλλουν επιπλέον 
περιορισμούς ως προς την τοποθέτηση του κτιρίου, στο μέ¬ 
τρο που αυτό δεν αντίκειται με τις διατάξεις του παρόντος, 
καθώς επίσης και ως προς το ύψος και τη μορφή του όγκου 
των κτιρίων. Εξαιρούνται οι περιπτώσεις κατά τις οποίες τα 
οικόπεδα εφάπτονται με χείμαρρο ή ρέμα, οπότε ουδεμία αλ¬ 
λαγή δύναται να υπάρξει. 

Για την εφαρμογή των παραπάνω τα σχετικά τοπογραφικά 
διαγράμματα θα πρέπει να θεωρούνται από την αρμόδια Πο- 
λεοδομική Υπηρεσία και ως προς τις υψομετρικές καμπύλες, 
που θα πρέπει να συμφωνούν με τα εγκεκριμένα από την ΓΥΣ 
τοπογραφικά υπόβαθρα. 

Η έγκριση της θέσης του κτιρίου στο οικόπεδο γίνεται κα¬ 
τόπιν υποβολής στα αρμόδια όργανα του Υπουργείου Αιγαί¬ 
ου πλήρους φωτογραφικής απεικόνισης του περιβάλλοντος 
χώρου του οικοπέδου, δηλαδή των ομόρων οικοπέδων, κτι¬ 
ρίων, δρόμων ή κοινοχρήστων χώρων που βρίσκονται σε επα¬ 
φή με το οικόπεδο. 

Άρθρο 3 

1 .Τα νέα κτίρια επιβάλλεται να έχουν λιτή γεωμετρική μορ¬ 
φή κατάτα παραδοσιακά πρότυπα. Η αρχιτεκτονική σύνθεση 
πρέπει να συμβάλλει στην ένταξη του κτιρίου κατάλληλα στο 
τοπίο και στον οικισμό έτσι ώστε: 

- να εναρμονίζεται στη φυσική μορφολογία του εδάφους, 

- να μην παραμορφώνει και να μην υπερβαίνει την κορυφο- 

ΥΡαμμή, 

- να διατηρεί και να εντάσσεται αρμονικά στα χαρακτηρι¬ 
στικά στοιχεία του φυσικού (δέντρα, βράχια κ.λ.π.) και αν- 
θρωπογενούς περιβάλλοντος, 

- η ογκοπλαστική διαμόρφωση του κτιρίου, η διάταξή του 
μέσα στο γήπεδο και τα μορφολογικά του χαρακτηριστικά 
πρέπει να προσαρμόζονται στα τοπικά παραδοσιακά πρότυ¬ 
πα, ως προς τη σύνθεση, την κλίμακα και τις αναλογίες των 
επιμέρους όγκων. 


2. Ο ενιαίος κτιριακός όγκος δεν επιτρέπεται να υπερβαίνει 
τα 400 κ.μ. 

Εφόσον οι οικοδομές κατασκευαστούν με φέρουσα ανεπί- 
χριστη ή αρμολογημένη λιθοδομή πάχους τουλάχιστον 0,40 
μ. η καταλαμβανόμενη «φέρουσα» επιφάνεια δεν προσμε- 
τράται στη συνολική επιτρεπόμενη δόμηση του οικοπέδου. 

Οι επί μέρους κτιριακοί όγκοι θα απέχουν μεταξύ τους από¬ 
σταση Δ κατά Γ.Ο.Κ. 

3. (α) Ο μέγιστος αριθμός ορόφων ορίζεται σε δύο (2) καιτο 
μέγιστο επιτρεπόμενο ύψος των κτιρίων ορίζεται σε 4,00μ. 
για μονώροφα και 7,00 μέτρα για διώροφα κτίρια. 

Το ύψος του κτιρίου ή του κτίσματος μετράται σε κάθε ση¬ 
μείο του περιγράμματος της οικοδομής και από τη στάθμη 
του φυσικού εδάφους μόνον. Σε περίπτωση που η γραμμή 
δόμησης συμπίπτει με το όριο του δρόμου, το ύψος της όψης 
επί του δρόμου αυτού μετράται απάτην στάθμη της οδού. 

Σε περίπτωση υποχώρησης του κτιρίου από το μέτωπο της 
οδού για τη δημιουργία αυλής ή βεράντας, η τυχόν υπερύ- 
ψωσητου δαπέδου δεν θα υπερβαίνειτο 1.00μ. από τη στάθ¬ 
μη του δρόμου, το δε στηθαίο επί της οδού θα είναι συμπα¬ 
γές και συνεχόμενο με την επιφάνεια του μετώπου. Δεν επι¬ 
τρέπεται η διάνοιξη ανοιγμάτων στην υπερύψωση του 1,00μ. 

Στο μέγιστο ύψος του κτιρίου ή κτίσματος δεν συμπερι- 
λαμβάνεταιτο ύψος του στηθαίου του δώματος (έως Ι.ΟΟμ.) 
ή της στέγης (έως 1,60μ.). 

Απαγορεύεται κάθε εκσκαφή ή επιχωμάτωση στο γήπεδο 
εκτός από τις απολύτως αναγκαίες για την τοποθέτηση στο 
περίγραμμα της οικοδομής. 

(β) Σε περίπτωση έντονης κλίσης του εδάφους το μέγιστο 
ύψος δεν μπορεί να υπερβαίνει τα 5,50μ. για τα μονώροφα 
και τα 8,50μ. για τα διώροφα κτίρια. Εάν η κλίση του εδάφους 
του γηπέδου επιβάλλει την κλιμακωτή διάταξη, στην περί¬ 
πτωση αυτή, οι επιμέρους όγκοι τοποθετούνται σε υποχώ¬ 
ρηση, χωρίς υπέρβαση του μέγιστου ύψους και του συνολι¬ 
κά επιτρεπομένου αριθμού ορόφων. 

4. (α) Επιβάλλεται η στέγαση των κτιρίων με επίπεδο δώμα, 
το οποίο δεν θα προεξέχει από το περίγραμμα του κτιρίου. 

Στο δώμα κατασκευάζεται περιμετρικό στηθαίο, ύψους 
έως Ι.ΟΟμ., συμπαγές ή από τσιμεντένια παραδοσιακά κά¬ 
γκελα σε μορφή που απαντάται στον οικισμό. Στην περίπτω¬ 
ση κατασκευής συμπαγούς στηθαίου θα πρέπει στην εξωτε¬ 
ρική του επιφάνεια να διαμορφώνονται ανάγλυφα διακοσμη- 
τικά στοιχεία από επίχρισμα σύμφωνα με τα παραδοσιακά 
πρότυπα του οικισμού. 

(β) Κατ’ εξαίρεση επιτρέπεται η ανακατασκευή κεραμο- 
σκεπούς στέγης, όπου αυτή υπήρχε, βάσει εγγράφων ή φω¬ 
τογραφικής και βιβλιογραφικής τεκμηρίωσης. 

(γ) Υπεράνωτου μέγιστου ύψους της οικοδομής επιτρέπε¬ 
ται μόνο η κατασκευή καπνοδόχου μεγίστου ύψους 0,90 - 
1,00 μ. και στηθαίου δώματος μεγίστου ύψους 1,00 μ. ή στέ¬ 
γης έως 1,60μ., σύμφωνα μετά οριζόμενα στο αμέσως προη¬ 
γούμενο εδάφιο β'της παραγράφου αυτής. 

5. Οι όψεις των κτιρίων προσαρμόζονται στα παραδοσιακά 
πρότυπα του οικισμού. Επιχρίονται με κοινό επίχρισμα σε 
όλο το ύψος του κτιρίου και χρωματίζονται σύμφωνα με τα 
παραδοσιακά χρώματα (λευκό ή ώχρα). Εξαιρετικά θα χρη¬ 
σιμοποιείται το λουλακί, το κόκκινο και το πράσινο σε διακο- 
σμητικά των όψεων (π.χ. για τον χρωματισμό ανάγλυφων 
λουλουδιών κ.λ.π.). Επιτρέπεται η διαφοροποίηση του επι¬ 
χρίσματος στη βάση των όψεων και σε ύψος έως ένα (1) μέ¬ 
τρο. Απαγορεύεται κάθε είδους επένδυση των όψεων. 

Στις όψεις του κτιρίου και στο ύψος του δώματος επιτρέ¬ 
πεται η κατασκευή «τραβηχτής» κορνίζας κατά τα παραδο¬ 
σιακά πρότυπα του οικισμού. 

6. (α) Τα ανοίγματα ακολουθούντο παραδοσιακάτοπικάπρό- 
τυπα ως προς τη θέση και ως προς τις διαστάσεις και αναλογίες 
τους. Διατάσσονται και διαμορφώνονται σε κατακόρυφους άξο¬ 
νες και έχουν αναλογίες πλάτους/ ύψος 1:1,5 για τα παράθυρα 
και 1:2 για τις θύρες (με μέγιστο πλάτος θυρώντο 1,20μ). 

Υποχρεωτικά κατασκευάζονται περιμετρικά των ανοιγμά¬ 
των των όψεων (θύρες, παράθυρα) διακοσμητικά κορνιζώ¬ 
ματα (πιλάστρια) πλάτους (0,12-0,15), καθώς και οριζόντιες 
κορνίζες (τραβηχτές) πάνω από τα ανοίγματα, από επίχρισμα 
(πάχους έως 0,03μ.). 

(β) Η επιφάνεια των παραπάνω ανοιγμάτων δεν επιτρέπε¬ 
ται να υπερβαίνει το 20% της επιφάνειας της αντίστοιχης 
όψεως. 

Τα πλήρη τμήματα μεταξύ των ανοιγμάτων καθώς και η 
απόστασή τους από τις ακμές των όψεων δεν επιτρέπεται να 
έχουν πλάτος μικρότερο των 0.50μ. 

(γ) Τα κουφώματα επιβάλλεται να είναι ξύλινα καρφωτά, 
ταμπλαδωτά ή γαλλικού τύπου, ανοιγόμενα συμμετρικά και 
θα χρωματίζονται με μπλε, γαλάζιο, καφέ ή πράσινο (κυπα¬ 
ρίσσι) ελαιόχρωμα. 

Απαγορεύεται η τοποθέτηση κουφωμάτων σιδερένιων ή 
αλουμινίου. 

(δ) Τα υπέρθυρα των ανοιγμάτων των όψεων θα είναι ορι¬ 
ζόντια και δεν επιτρέπεται η κατασκευή τόξων είτε πάνω από 
τα ανοίγματα των όψεων είτε στις πλευρές των εξωστών. Επι¬ 
τρέπεται η διαμόρφωση φεγγιτών. 

7. (α) Οι εξώστες κατασκευάζονται ξύλινοι ή μεταλλικοί ή 
από μπετόν (με πλάκα πάχους έως 0,12μ.), τοποθετούνται 
στο κεντρικό τμήμα της όψης των κτιρίων και δεν επιτρέπεται 
η στέγαση τους. 

(β) Οι εξώστες διατάσσονται μόνο στις θέσεις των αντί¬ 
στοιχων ανοιγμάτων. Το μήκος του εξώστη δεν επιτρέπεται 
να είναι μεγαλύτερο του Μ> του συνολικού μήκους της όψης, 
και σε καμία περίπτωση μεγαλύτερο των 2,50 μέτρων, ενώ το 
πλάτος του κυμαίνεται από 0,50 έως 1,00 μ. 

(γ) Στις πλάγιες και οπίσθιες όψεις οι εξώστες θα απέχουν 
από τα απέναντι όρια του οικοπέδου τουλάχιστον δύο (2,00) 
μ. 

(δ) Τα στηθαία των εξωστών κατασκευάζονται από τσιμε¬ 
ντένια ή σιδερένια παραδοσιακά κάγκελα σύμφωνα με τα επι- 
κρατούντα στον οικισμό αρχιτεκτονικά πρότυπα. Στο κάτω 
μέρος των εξωστών κατασκευάζονται υποστηρίγματα (φου- 
ρούσια) ξύλινα, μεταλλικά ή από μπετόν σε παραδοσιακή 
μορφή. Κανένα τμήμα των όψεων και των εξωστών δεν θα 
έχει ως τελική επιφάνεια εμφανές σκυρόδεμα αλλά οι όψεις 
θα είναι επιχρισμένες με κοινό ασβεστοκονίαμα (όχι ακανθώ¬ 
δες ή μυκονιάτικο). 

(ε) Απαγορεύεται η κατασκευή εξωστών σε προβολή πάνω 
από τις οδούς. 

(στ) Οι εξώστες θα απέχουν από τις ακμές του κτιρίου του¬ 
λάχιστον 1.00 μ. 

(ζ) Δεν επιτρέπεται η κατασκευή ανοικτών εξωστών (πατά¬ 
ρια) εντός ισογείων καταστημάτων. 

(η) Δεν επιτρέπεται η κατασκευή ημιυπαιθρίων χώρων. 

8. Δεν επιτρέπεται η κατασκευή κτιρίου επί υποστηλωμά- 
των (ΡΙΕΟΤΙ5). 

9. (α) Απαγορεύεται η κατασκευή εξωτερικού κλιμακοστα¬ 
σίου στην πρόσοψη του κτιρίου, ενώ όπου λόγω υψομετρικής 
διαφοράς επιβάλλεται η κατασκευή κλίμακας αυτή θα γίνεται 
σε εσοχή κάθετα προς τον δρόμο μέχρι την είσοδο του κτιρί¬ 
ου. 

(β) Επιτρέπεται η κατασκευή ανοικτής κλίμακας προς τον 
όροφο των κτιρίων, ενσωματωμένης στον όγκο του κτιρίου 
και σε επαφή με τις πλάγιες ή την οπίσθια όψη, μέγιστου πλά¬ 
τους έως Ι,ΟΟμ. 

(γ) Τα στηθαία των ανοικτών κλιμάκων θα είναι όμοια με αυ¬ 
τά των εξωστών. 

(δ) Η επίστρωση των βαθμιδών ανοικτών κλιμάκων θα γί¬ 
νεται με τσιμεντοκονία χρώματος γκρι ή σχιστόπλακες. Απα¬ 
γορεύονται οι ελικοειδείς κλίμακες. 

Τα ανοικτά κλιμακοστάσια δεν προσμετρώνται στο ποσο¬ 
στό κάλυψης των οικοπέδων. 

Απαγορεύεται η χρήση του μαρμάρου για την επίστρωση 
των βαθμιδών και η επένδυση των μετώπων των βαθμιδών. 


10. (α) Τα κλιματιστικά, οι ηλιακοί θερμοσίφωνες ή οι υδα- 
τοδεξαμενές τοποθετούνται σε θέσεις μη ορατές από τους 
κοινόχρηστους χώρους. Απαγορεύεται η τοποθέτηση κλιμα¬ 
τιστικών επί των όψεων των κτηρίων. 

(β) Οι συλλέκτες των ηλιακών θερμοσιφώνων πρέπει να εί¬ 
ναι κλειστού κυκλώματος ώστε το δοχείο να μην τοποθετεί¬ 
ται ψηλότερα από τις συλλεκτικές επιφάνειες. 

(γ) Δεν επιτρέπονται πάνω από το δώμα ξύλινες ή μεταλλι¬ 
κές πέργκολες ή η κατασκευή απολήξεως κλιμακοστασίων ή 
βοηθητικών κτισμάτων κ.λ.π. 

11. (α) Οι περιφράξεις των οικοπέδων θα κατασκευάζονται 
είτε από λιθοδομή αρμολογημένη ή επιχρισμένη είτε από άλ¬ 
λο υλικό σοβατισμένο, σε ύψος έως ένα (1.00) μέτρο. Υπερά- 
νω αυτού δεν επιτρέπεται η τοποθέτηση άλλου ξύλινου ή με¬ 
ταλλικού κιγκλιδώματος. 

(β) Οι αυλόπορτες κατασκευάζονται ξύλινες ή σιδερένιες 
κατά τα παραδοσιακά πρότυπα της περιοχής, μη επιτρεπο- 
μένου κάθε άλλου υλικού, και βάφονται σε χρωματισμούς 
ανάλογους με αυτούς των κουφωμάτων. 

12. Απαγορεύεται η κατασκευή πισίνας σε οικόπεδα εντός 
των ορίων του οικισμού. Επιτρέπεται η κατασκευή πισίνας 
μόνο σε τουριστικά συγκροτήματα και μετά από έγκριση των 
αρμοδίων οργάνων του Υπουργείου Αιγαίου με την οποία 
διαπιστώνεται ότι μπορεί να αντιμετωπισθεί η πλήρωση και 
λειτουργία τους από τα αποθέματα νερού του νησιού. Η εσω¬ 
τερική επένδυση των κατασκευών αυτών θα γίνεται με πλακί¬ 
δια ή άλλο υλικό χρώματος λευκού ή άλλων γήινων αποχρώ¬ 
σεων. 

13. Προστεγάσματα -στέγαστρα επιτρέπονται από ξύλινο 
σκελετό ορθογωνικής διατομής και επιφάνεια κάλυψης οριζό¬ 
ντια, ή με μικρή κλίση έως 3%, αποκλειστικά κατασκευασμένη 
από φυσικό υλικό, καλάμια ή ύφασμα λευκού χρώματος. Τα 
οριζόντια στοιχεία του σκελετού να μη προεξέχουν των κάθε¬ 
των στοιχείων. Ο χρωματισμός του ξύλινου σκελετού των στε¬ 
γάστρων θα είναι λευκός ή αυτός των κουφωμάτων. 

Τ ο μέγιστο ύψος των στεγάστρων στον όροφο των κτιρίων 
να μη υπερβαίνει τα 2.30μ και να απέχει τουλάχιστον 0.50μ. 
από την απόληξη της όψης. 

Απαγορεύεται η κατασκευή καμπύλων προστεγασμάτων, 
η χρήση πλαστικών, αλουμινίων, ετερνίτη και αμιαντοτσιμέ- 
ντου (ελενίτ), καθώς και η τοποθέτηση κάθετων προς το έδα¬ 
φος πετασμάτων. 

14. Δεν επιτρέπεται η κατασκευή τόξων, αψίδων, διακο- 
σμητικών βάλτων, αρχιτεκτονικών προεξοχών, κογχών ή άλ¬ 
λων μορφολογικών στοιχείων, τα οποία δεν συναντώνται στα 
παραδοσιακά κτίσματα του οικισμού, στο σώμα ή στην περί- 
φραξη των κτιρίων. 

Άρθρο 4 

1. Απαγορεύεται η τοποθέτηση φωτεινών επιγραφών ή φω¬ 
τεινών πινακίδων. Επιτρέπεται μόνον μετά από έγκριση των 
αρμοδίων υπηρεσιών η ανάρτηση κοινών επιγραφών (όχι φω¬ 
τεινών) επίτωνπροσόψεωντων κτισμάτων. Οιεπιγραφές αυ¬ 
τές τοποθετούνται αποκλειστικά παράλληλα προς τις όψεις 
των κτιρίων, πάνω από πόρτες ή παράθυρα και δεν ξεπερ¬ 
νούν το πλάτος του ανοίγματος στο οποίο αντιστοιχούν. Εί¬ 
ναι μικρών διαστάσεων (1,0 χ 0,50) ενιαίας αισθητικής και κα¬ 
τασκευής και ενσωματώνονται στην λογική, την οργάνωση 
και το επίπεδο των όψεων. Οι διαφημίσεις θα τοποθετούνται 
μόνο σε ειδικές θέσεις στους κοινόχρηστους χώρους του οι¬ 
κισμού. 

2. Οι επιγραφές πρέπει να είναι γραμμένες στην Ελληνική 
γλώσσα. Επιτρέπεται η αναγραφή και ξενόγλωσσων στοιχεί¬ 
ων, μόνο μετά τα ελληνικά και για τη μετάφραση αυτών και 
υπό τον όρο ότι το μέγεθος των ξενόγλωσσων στοιχείων θα 
είναι το ήμισυ των ελληνικών. 

Άρθρο 5 

Κτίρια που χρησιμοποιούνται ως επαγγελματική στέγη ή 

για άλλες ειδικές χρήσεις (εργαστήρια, αποθήκες κ.λ.π) πρέ¬ 
πει να διαμορφώνονται εξωτερικά σύμφωνα με τις ανωτέρω 
διατάξεις και σε αρμονία με το άμεσο περιβάλλον, κατά την 
κρίση των αρμόδιων οργάνων. 

Άρθρο 6 

1. Οι Οργανισμοί Κοινής Ωφελείας (ΔΕΗ, ΟΤΕ κ.λ.π.) υπο- 
χρεούνται να αναλαμβάνουν με δικές τους δαπάνες την εγκα¬ 
τάσταση ή αναμόρφωση και βελτίωση των εγκαταστάσεων 
τους εντός των ορίων του οικισμού, ώστε να διατηρείται η αρ¬ 
χιτεκτονική μορφή του συνόλου. Επίσης υποχρεούνται να ανα¬ 
λαμβάνουν την αποκατάσταση της αρχικής μορφής των οδών 
και κοινόχρηστων χώρων στους οποίους επενέβησαν για την 
εγκατάσταση δικτύων τους. 

2. Η τοποθέτηση των μετρητών του ηλεκτρικού ρεύματος 
όπως και η τοποθέτηση κάθε άλλου στοιχείου παροχών Ορ¬ 
γανισμών Κοινής Ωφέλειας επιβάλλεται να γίνεται σε θέση 
που δεν προβάλλεται σε κοινόχρηστους χώρους. 

Άρθρο 7 

1. (α) Για την επισκευή και αποκατάσταση κτιρίων αντιπρο¬ 
σωπευτικών της παραδοσιακής αρχιτεκτονικής, χορηγείται 
άδεια οικοδομής, κατόπιν εγκρίσεως των αρμόδιων οργάνων 
του Υπουργείου Αιγαίου, έστω και αν οι αιτούμενες εργασίες 
αντίκεινται στις διατάξεις του παρόντος Διατάγματος. Στην 
περίπτωση αυτή η ύπαρξη και η θέση της παλαιός οικοδομής 
εντός του οικοπέδου θα αποδεικνύεται με φωτογραφίες θε¬ 
ωρημένες από την Κοινότητα. 

(β) Προκειμένου περί κτισμάτων ερειπωμένων ή κατεδαφι- 
στέων ως ετοιμόρροπων ή επικίνδυνων, που είναι αντιπρο¬ 
σωπευτικά της παραδοσιακής αρχιτεκτονικής, επιτρέπεται η 
αναστήλωσή τους έστω και εάν οι εργασίες που είναι απα¬ 
ραίτητες αντίκεινται στις διατάξεις του παρόντος διατάγμα¬ 
τος, κατόπιν όμως τεκμηριωμένης έρευνας και μελέτης, από 
την οποία θα προκύπτει η ακριβής αρχική μορφή του κτίσμα- 
τος και κατόπιν εγκρίσεως των αρμοδίων οργάνων του 
Υπουργείου Αιγαίου. 

2. (α) Σε περίπτωση κατεδάφισης παλαιός οικοδομής και 
ανέγερσης νέας στη θέση της η ογκοπλαστική διαμόρφωση 
της νέας οικοδομής θα γίνεται σύμφωνα με τη διαμόρφωση, 
την κλιμάκωση και την μορφή της παλαιάς. 

(β) Η έγκριση της κατεδάφισης θα γίνεται από τα αρμόδια όρ¬ 
γανα του Υπουργείου Αιγαίου και μόνον μετά από έγκριση και 
θεώρηση των σχεδίων της υπό ανέγερση νέας οικοδομής. 

(γ) Η ύπαρξη και η ακριβής θέση της παλαιός οικοδομής 
εντός του οικοπέδου, καθώς και η σχέση της με τις όμορες 
ιδιοκτησίες, θα αποδεικνύεται με φωτογραφίες θεωρημένες 
από την Κοινότητα. 

(δ) Η ύπαρξη και η ακριβής θέση στοιχείωντωνόψεωνπου κα- 
θαιρούνται και αποκαθίστανται σε υπάρχουσα οικοδομή απο- 
δεικνύεται με φωτογραφίες θεωρημένες από την Κοινότητα. 

3. Για τη χορήγηση οποιοσδήποτε άδειας για ανέγερση 
κτηρίου ή προσθήκη ή επισκευή κ.λ.π. ως και κατεδάφισης ή 
καθαιρέσης στοιχείων από υπάρχουσες οικοδομές απαιτεί¬ 
ται, πέραντων απαιτούμενων από τις κείμενες διατάξεις στοι¬ 
χείων, και η υποβολή δύο (2) τουλάχιστον φωτογραφιών με 
τις οποίες θα αποδεικνύεται η θέση του οικοπέδου μετά του 
τυχόν υπάρχοντος κτίσματος και οι όμορες ιδιοκτησίες οι 
φωτογραφίες αυτές θα είναι θεωρημένες από την Κοινότητα. 

4. Για τη σύνδεση της οικοδομής με το δίκτυο ηλεκτρικού 
ρεύματος, πέραν της αυτοψίας απαιτείται η υποβολή θεω¬ 
ρημένων φωτογραφιών του κτιρίου, όπως έχει τελικά δομη¬ 
θεί. Χορηγείται έγκριση για τη σύνδεση εφόσον το κτίριο 
ανταποκρίνεται στην εκδοθείσα οικοδομική άδεια. 

5. (α) Κάθε εργασία που αφορά τη διαμόρφωση, τροποποίη¬ 
ση ανάπλαση κοινόχρηστων χώρων (οδών, πλατειών, κρηπιδω¬ 
μάτων κ.τ.λ.) εκτελείται με τρόπο προσαρμοσμένο στα παρα¬ 
δοσιακά πρότυπα και μετά από έγκριση των αρμοδίων, κατά τις 
ισχύουσες διατάξεις, οργάνων του Υπουργείου Αιγαίου. 


(β) Γ ια οποιαδήποτε οικοδομική εργασία απαιτείται έκδοση 
οικοδομικής αδείας που χορηγείται μετά την έγκριση των αρ¬ 
μοδίων, κατά τις ισχύουσες διατάξεις, οργάνων του Υπουρ¬ 
γείου Αιγαίου. 

(γ) Έγκριση των αρμοδίων οργάνων του Υπουργείου Αιγαί¬ 
ου απαιτείται και στην περίπτωση επισκευών για τις οποίες 
σύμφωναμετοάρθρο22 (παρ. 1)τουΝ. 1577/1985 «Γενικός 
Οικοδομικός Κανονισμός και άλλες πολεοδομικές διατάξεις» 
«ΓΟΚ» (Α' 210), όπως ισχύει, δεν απαιτείται οικοδομική άδεια. 

δ) Σε περίπτωση εφαρμογής του άρθρου 41 του Ν. 
1337/1983 (ΦΕΚ Α' 33) δεν επιτρέπεται υπέρβαση του μεγί¬ 
στου ύψους και του αριθμού ορόφων που καθορίζονται στο 
άρθρο 2 παρ. 2 εδ. α'του παρόντος. 

6. Στο οικισμό Όλυμπος Καρπάθου δεν εφαρμόζονται οι 
διατάξεις Ιπερί χώρων στάθμευσης. 

7. Οι ιστορικοί ανεμόμυλοι που βρίσκονται στην κορυφο- 
γραμμή ή σε άλλο σημείο του οικισμού επιβάλλεται να στε¬ 
ρεωθούν και να αποκατασταθούν εγκαίρως με ευθύνη του 
Δήμου. 

Άρθρο 8 

1. Οικοδομικές άδειες που έχουν εκδοθεί μέχρι την ημερο¬ 
μηνία δημοσίευσης του παρόντος εκτελούνται με τις προγε¬ 
νέστερα ισχύουσες διατάξεις, υπό το καθεστώς των οποίων 
εκδόθηκαν. Οι διατάξεις του άρθρου 26 του Ν. 2831/2000 δεν 
ισχύουν. 

2. Κατάταλοιπάισχύουνοιδιατάξειςπου καθορίζονται στο 
από 19.10.1978 ΠΔ «περί χαρακτηρισμού ως παραδοσιακών 
οικισμώντινώντου κράτους και καθορισμού των όρων και πε¬ 
ριορισμών δόμησης των οικοπέδων αυτών» (ΦΕΚ 
594/Δ/13.11.1978). 

Άρθρο 9 

1. Καθορίζεται ζώνη προστασίας στον παραδοσιακό οικι¬ 
σμό Όλυμπος Καρπάθου και σε ακτίνα ΙΟΟΟμ. από τα όρια 
του οικισμού. Στη ζώνη αυτή τα κτίρια οικοδομούνται σύμ¬ 
φωνα με τα μορφολογικά στοιχεία του παραπάνω παραδο¬ 
σιακού οικισμού. Τα αρμόδια όργανα του Υπουργείου Αιγαί¬ 
ου διατυπώνουν σύμφωνη γνώμη για την τήρηση των μορ- 
φολογικών στοιχείων του οικισμού κατά τη χορήγηση κάθε 
άδειας οικοδομής στη ζώνη αυτή και ελέγχουν κατά τις φά¬ 
σεις εκτέλεσης των οικοδομικών εργασιών (ανέγερση, επι¬ 
σκευή, προσθήκη, κατεδάφιση κλπ) την τήρηση των όρων 
της εκδοθείσης οικοδομικής αδείας. 

2. Κατά τα λοιπά στη ζώνη προστασίας του ανωτέρω πα¬ 
ραδοσιακού οικισμού ισχύουν οι όροι και περιορισμοί δόμη¬ 
σης που προβλέπονται από τις κείμενες διατάξεις. 

Άρθρο 10 

Προσαρτάται το τοπογραφικό σχεδιάγραμμα των ορίων 
του παραδοσιακού οικισμού Όλυμπος του Δήμου Καρπάθου 
του Ν. Δωδεκανήσου, που αναφέρεται στο άρθρο 1 παρ. 1 
του παρόντος. 

Άρθρο 11 
Τελικές Διατάξεις 

Το παρόν ισχύει από τη δημοσίευσή του στην Εφημερίδα 
της Κυβερνήσεως. 

Στον Υπουργό Αιγαίου αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 18 Σεπτεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΑΙΓΑΙΟΥ 

ΝΙΚΟΣΣΗΦΟΥΝΑΚΗΣ 

ΑΠΟΦΑΣΕΙ Σ 

Αριθ. 16099 (2) 

Καθορισμός ειδικών όρων και περιορισμών δόμησης σε δια¬ 
τηρητέο κτήριο, που βρίσκεται εντός του εγκεκριμένου 
ρυμοτομικού σχεδίου Αθηνών. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα Βα¬ 
σικής Πολεοδομικής Νομοθεσίας (άρθρο μόνο του κωδικο- 
ποιημένου Π.Δ/τοςτηςαπό 14/24.7.1999 (Δ’ 580), όπωςαντι- 
καταστάθηκε με την παρ. 2 του άρθρου 3 του Ν. 2831/2000 
«Τροποποίηση των διατάξεων του Ν. 1577/1985 «Γενικός Οι¬ 
κοδομικός Κανονισμός» και άλλες πολεοδομικές, διατάξεις» 
(Α’ 140). 

2. Τις διατάξεις του άρθρου 29Ατου Ν. 1558/1985 «Κυβέρ¬ 
νηση και Κυβερνητικά Όργανα» (Α' 137), που προστέθηκε με 
το άρθρο 27 του Ν. 2081/1992 (Α' 154) και αντικαταστάθηκε 
με την παρ. 2α του άρθρου 1 του Ν. 2469/1997 (Α’ 38). 

3. Την Υ6/31.10.2001 απόφαση του Πρωθυπουργού και της 
Υπουργού Περιβάλλοντος, Χωροταξίας και Δημοσίων Έρ¬ 
γων «Ανάθεση αρμοδιοτήτων Υπουργού Περιβάλλοντος, Χω¬ 
ροταξίας και Δημοσίων Έργων στους Υφυπουργούς Περι¬ 
βάλλοντος, Χωροταξίας και Δημοσίων Έργων» (Β' 1484). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρούνται 
από τον Υπουργό και τις Περιφερειακές Υπηρεσίες διανο- 
μαρχιακού επιπέδου του Υπουργείου Περιβάλλοντος, Χωρο¬ 
ταξίας και Δημοσίων Έργων» (Α’ 9). 

5. Την από 25.9.2001 αιτιολογική έκθεση της Διεύθυνσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6. Την από 27.9.2001 σύμφωνη γνώμη της φερομένης ως 
ιδιοκτήτριας Εταιρείας «ΒΑΣΚΟ ΣΕΝΤΕΡ Α.Ε.». 


7. Το γεγονός ότι από τις κανονιστικές διατάξεις αυτής της 
απόφασης δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α., αποφασίζουμε: 

1. Στο διατηρητέο συγκρότημα που βρίσκεται εντός του 
εγκεκριμένου ρυμοτομικού σχεδίου Αθηνών επί των οδών 
Μεγάλου Αλεξάνδρου 125 - 129, Ευρυμέδοντος και Ιεράς 
Οδού 44, το οποίο έχει χαρακτηρισθεί ως διατηρητέο με την 
υπ’ αριθ. 33185/6835/97 (Δ 1023) απόφαση καθορίζονται οι 
εξής συμπληρωματικοί όροι δόμησης: 

α. Επιτρέπεται η προσθήκη κατ’ επέκταση νέας πτέρυγας 
όπως φαίνεται στο διάγραμμα κάλυψης σε κλίμακα 1:250. 

β. Το ύψος της προσθήκης να μην υπερβαίνει τα 15,50 μ. 
μετρούμενο από τη νόμιμη υψομετρική αφετηρία. 

γ. Επιτρέπεται η χρήση του κτηρίου ως Συνεδριακού Κέ¬ 
ντρου. 

δ. Οι εργασίες της προσθήκης - ανέγερσης νέας πτέρυγας 
κατ’ επέκταση του διατηρητέου συγκροτήματος γίνεται σύμ¬ 
φωνα με τις ισχύουσες πολεοδομικές διατάξεις και την υπο- 
βληθείσα αρχιτεκτονική μελέτη. 

ε. Κατά τα λοιπά εξακολουθούν να ισχύουν τα προβλεπό- 
μενα από την 33185/6835/97 (Δ 1023) απόφαση. 

στ. Αντίτυπο του παραπάνω διαγράμματος που έχει θεω¬ 
ρηθεί από τον Προϊστάμενο της Δ/νσης Τοπογραφικών 
Εφαρμογών με την 16099/2002 πράξη του δημοσιεύεται σε 
φωτοσμίκρυνση με την παρούσα απόφαση. 

2. Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως, 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 2 Αυγούστου 2002 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

